**Exemplu text email trimis pentru a aplica la un job**

Bună ziua,

Îmi face plăcere să răspund anunțului companiei dvs. referitor la postul de Junior Tester și, ca urmare, vă trimit atașat aici CVul meu în format PDF.

Deoarece știu că timpul dvs. este important am adăugat și o scurtă prezentare video, pe care am înregistrat-o acum două zile special pentru a aplica la acest job.

Vreau să punctez și aici că sunt pasionată de IT și de dezvoltare personală și îmi doresc să contribui prin toate abilitățile mele la succesul echipei din care voi face parte.

Vă mulțumesc și vă doresc o săptămână cu spor!

Adriana Ionescu

**Exemplu de follow up note smart (se trimite la maxim 24 de ore după interviu)**

Bună Alexandra,

Mi-a făcut plăcere să te cunosc și să îi cunosc și pe colegii tăi cu ocazia interviului de azi. Am apreciat atmosfera caldă și destinsă pe care ați adus-o discuției noastre.

Așa cum spuneam, pentru mine cea mai bună echipă este cea în care oamenii se simt ca în familie.

Vă mulțumesc pentru oportunitate și rămânem în legătură.

O zi frumoasă,

Alin

**Exemplu de follow up note la 2 săptămâni după interviu**

Bună Alexandra,

Ce mai faci? Sper că ai o perioadă bună, chiar dacă este și cu multe proiecte.

Numai pentru că au trecut deja două săptămâni de la interviul pe care l-am avut cu tine, nu vreau decât să dau un semn ca să știi că îți stau la dispoziție pentru orice alte detalii necesare.

O zi frumoasă și voi fi bucuros să primesc vești de la tine!

Alin